VS002223
Datum: 2004-01-22T01:00:00.000+01:00
datum_sodbe_i_stopnje: 2010-02-02T00:00:00.000Z
podrocje: višina odškodnine za nepremoženjsko škodo
institut: kršitve pravic osebnosti
skupina: poseg v druge pravice osebnosti
fischer: ni določljiva
odskodnina: 3.500 EUR
opombe: II Ips 128/2011. Reviziji tožene stranke je bilo delno ugodeno in sodba sodišča druge stopnje spremenjena, tako da je bila odškodnina za nepremoženjsko škodo znižana s 4.500 EUR na 3.500 EUR, temu ustrezno pa spremenjena tudi odločitev o obrestnem tožbenem zahtevku.
sodisce: Vrhovno sodišče

## Oškodovanec

**Spol:**

ženska

**Starostna skupina:**

ni opredeljeno

V spornem obdobju dijakinja oziroma študentka.

## Škodni dogodek

Količina (kritičnih) imisij hrupa zaradi tovornega prometa po regionalni cesti G1-3, je presegla običajne meje.

Stanje je trajalo 58 mesecev (od sredine januarja 2004 do konca oktobra 2008), ko je bila zgrajena avtocesta, zaradi katere se je promet preusmeril).

Stanovanjska hiša v kateri živi tožnica z družino je:

    od ceste oddaljena 14 m, okna spalnice in otroške sobe gledajo na cesto,

    v neposredni bližini so parkirišče za tovornjake, krožišče in gostišče, kjer so posebej hrupno zavirali in speljevali tovornjaki; zaradi gostega prometa je pogosto prihajalo do nesreč in posledično do zastojev prometa.

## Kršitev drugih pravic osebnosti

3.500 EUR Kršitev pravice do zdravega življenjskega okolja.

Tožnica je bila do leta 2005 dijakinja, zato je bila od doma odsotna od 4 do 6 ur dnevno; pripravljala se je na maturo, za kar je zaradi hrupa prometa porabila veliko več časa kot sošolci; v letu 2006/2007 je bila študentka v Mariboru zato se je bila doma 3 dni na teden. Zaradi hrupa ni mogla spati, si odpočiti, bila je pod stresom, razdražljiva. Včasih zaradi hrupa ni bilo mogoče slišati niti zvonjenja telefona, ni bilo mogoče gledati televizije in poslušati radia pri normalni jakosti. Komuniciranje v družini je bilo mogoče le s povišanim glasom. Zadrževanje pred hišo ni bilo mogoče.

---

OZ člen 179